హైదరాబాదాంధ్ర సాహిత్య పరిషత్పత్రిక

హైదరాబాదాంధ్ర సాహిత్య పరిషత్తు వారు ప్రచురించిన పత్రిక, హైదరాబాదాంధ్ర సాహిత్య పరిషత్పత్రిక. 1945 ఏప్రిల్‌లో త్రైమాసిక పత్రికగా దీన్ని ప్రారంభించారు. కురుగంటి సీతారామయ్య దీనికి ముఖ్య సంపాదకుడు. రాయప్రోలు సుబ్బారావు, వల్లూరి సూర్యనారాయణరావు, తూములూరి శివరామ కృష్ణమూర్తి శాస్త్రి, మహమ్మద్‌ ఖాసింఖాన్‌ దీని సంపాదకీయవర్గ సభ్యులు. 

1945 ఏప్రిల్ నాటి మొదటి సంచికలో వేటూరి ప్రభాకరశాస్త్రి రాసిన రెడ్డిరాజుల ఆంధ్రవాఙ్మయ సేవ, వేదాల తిరువేంగళాచార్యులు రాసిన “ఆంధ్రసాహిత్యము, అలంకార శాస్త్రము", తూములూరి శివరామకృష్ణశాస్త్రి రాసిన “మాతృక", పెండ్యాల సుబ్రహ్మణ్యశాస్త్రి రాసిన "అగస్త్య మహాకవి", వి. వి. హనుమంతరావు రాసిన "ఆంధ్రవచన స్వరూపము" తదితర వ్యాసాలను ప్రచురించారు. హైదరాబాదాంధ్ర సాహిత్య పరిషత్తు జరిపిన సభ విశేషాలను ప్రథమోత్సవ వృత్తాంతము పేరిట ప్రచురించారు.

 మూలాలు 

వర్గం:హైదరాబాదు నుండి ప్రచురితమైన తెలుగు పత్రికలు
వర్గం:తెలుగు త్రైమాసిక పత్రికలు
వర్గం:20 వ శతాబ్దపు తెలుగు పత్రికలు
వర్గం:మూతబడిన తెలుగు పత్రికలు